

**TARIFAT E DHËNIES SË INFORMACIONIT (DOKUMENTACIONIT) TË KËRKUAR**

Mbështetur në nenin 13 të ligjit nr.10130, datë 11.05.2009 “Për Fondin Shqiptar të Zhvillimit” të ndryshuar, në nenin 13 të Statutit të Fondit Shqiptar të Zhvillimit të miratuar me Vendimin e Këshillit Drejtues Nr. 82, datë 17.07.2009 të ndryshuar, në pikat 24/b, 28 dhe 29 të Manualit të Procedurave të FSHZH-së të miratuar me Vendimin e Këshillit Drejtues nr.103, datë 19.02.2013 të ndryshuar, mbështetur në nenin 13 të ligjit 119/2014 “Për të drejtën e informimit”, dhe duke patur parasysh Relacionin e datës 22.11.2018 të firmosur nga Komisioni i ngritur për caktimin e tarifave në bazë të Urdhrit të Drejtorit Ekzekutiv nr.57, datë 03.09.2018, Drejtori Ekzekutiv, për dokumentet që nuk mund të ofrohen në formë elektronike, Fondi Shqiptar i Zhvillimit do të aplikojë tarifat tarifat e shërbimit të dhënies së informacionit (fotokopje ose CD) si më poshtë:

1. Për formatin A4 pagesës të jetë 10 lekë/fletë;
2. Për formatin A3 pagesa të jetë 30 lekë/fletë;
3. Për informacionin e dhënë me CD, pagesa të jetë 100 lekë/CD;
4. Për përgjigjen me shërbim postar, pagesa varion në bazë të peshës.

Me pagesën e tarifës përkatëse nga kërkuesi/ subjekti i interesuar, sipas faturës së arkëtimit (të miratuar) në llogarinë e FSHZH-së dhe paraqitjen e mandatit bankar, menjëherë i dërgohet kërkuesit/ subjektit të interesuar informacioni (me postë) ose mund ta tërheqë atë dorazi.